Nach Stadterkundigunge (Wow, die Kathedrale isch gigantisch, so viel Gold) und 2 Party-Naecht i de viele Discos vo Cuzco bin ich  huet uf en Usflug. Mit em oeffentliche Bus uf Pisco, es chlises Dorf ca. 40 Min. vo Cuzco. Vo det bin ich ca. 4 Stund zu interessante Inka-Ruine am Huegel obe gloffe. Sehr steil gsi und die haend die riesige Stei vom Tal ufe gschleppt. Unglaublich! Han min Sunnehuet noed debi gha, wils am Morge no bewoelkt gsi isch nach Raege i de Nacht. Raecht heiss worde.  Jetzt isch daenn Ziit zum  Erhole, han letscht Nacht schliesslich waeniger als 4 Stund gschlafe.  Bin no unschluessig waenn ich zum Machu Picchu gan, wil d Waetterprognose noed wuerklich guet isch. Morn muess ich entscheide, sust verluer ich zviel Ziit da. Guet, verluere chan mer noed saege, Cuzco isch so e spannendi und abwechsligsriichi Stadt. Aber ebe, i 19 Taeg muess ich z Lima abflugbereit si und s haet no es paar Ort wo ich moecht gseh uf de Route...